IRPC คว้ารองชนะเลิศอันดับ 2 “UN Women 2021 Thailand WEPs Awards”
IRPC รับรางวัลรองชนะเลิศอันดับ 2 “UN Women 2021 Thailand WEPs Awards” สาขาการส่งเสริมความเท่าเทียมทางเพศผ่านกิจกรรมชุมชนและอุตสาหกรรม
IRPC รับรางวัลรองชนะเลิศอันดับ 2 “UN Women 2021 Thailand WEPs Awards” สาขาการส่งเสริมความเท่าเทียมทางเพศผ่านกิจกรรมชุมชนและอุตสาหกรรม
2 พ.ย. 2564

นายชวลิต ทิพพาวนิช ประธานเจ้าหน้าที่บริหารและกรรมการผู้จัดการใหญ่ บริษัท ไออาร์พีซี จำกัด (มหาชน) หรือ IRPC รับรางวัลรองชนะเลิศอันดับ 2 “UN Women 2021 Thailand WEPs Awards” สาขาการส่งเสริมความเท่าเทียมทางเพศผ่านกิจกรรมชุมชนและอุตสาหกรรม (Community Engagement &amp;amp; Partnerships) เป็นครั้งแรกของประเทศไทยกับรางวัลระดับนานาชาติด้านการเสริมสร้างศักยภาพสตรีและส่งเสริมความเท่าเทียมทางเพศในภาคธุรกิจ จากกิจกรรมเสริมสร้างศักยภาพสตรี และความเท่าเทียมทางด้านการศึกษาผ่านวิทยาลัยเทคโนโลยีไออาร์พีซี ซึ่งสร้างแรงจูงใจให้เยาวชนหญิงเข้าทำงานในอุตสาหกรรมต่างๆ เช่น ด้านวิทยาศาสตร์และเทคโนโลยี
ทั้งนี้ เพื่อส่งเสริมบทบาทความเป็นผู้นำของผู้หญิงและความก้าวหน้าในสายอาชีพ ตอกย้ำการดำเนินงานอย่างโดดเด่นขององค์กรในด้านการคำนึงถึงหลักสิทธิมนุษยชน โดยเฉพาะความเท่าเทียมทางเพศสอดคล้องกับแผนปฏิบัติการระดับชาติว่าด้วยธุรกิจกับสิทธิมนุษยชน (NAP) และเป้าหมายการพัฒนาที่ยั่งยืนของสหประชาชาติ (SDG5: Gender Equality / SDG16: Peace &amp;amp; Justice และ SDG17: Partnerships for the Goals)
โดย IRPC ได้เข้าร่วมเป็น WEPs Signatory เพื่อประกาศเจตนารมณ์ในการส่งเสริมความเท่าเทียมทางเพศ และการเสริมศักยภาพสตรีในภาคธุรกิจตามหลักการ Women Empowerment Principles (WEPs) 7 ประการ เป็นบริษัทที่ 64 ของประเทศ งานประกาศรางวัล UN Women 2021 Thailand WEPs Awards จัดโดย องค์การเพื่อสตรีแห่งสหประชาชาติ (UN Women) ร่วมกับสหภาพยุโรป (EU) ซึ่งเป็นรางวัลเชิดชูเกียรติองค์กรที่มีแนวปฎิบัติที่ดีตามหลักการเสริมสร้างศักยภาพสตรีและส่งเสริมความเท่าเทียมทางเพศในภาคธุรกิจ
โดยปีนี้เป็นปีแรก ที่ WEPs Awards ได้จัดขึ้นร่วมกับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) สำนักงานส่งเสริมวิสาหกิจขนาดกลางและขนาดย่อม (สสว.) และเครือข่ายผู้ประกอบการสตรีอาเซียน (AWEN) มูลนิธิคีนันแห่งเอเชีย (Kenan Foundation Asia) สมาคมการจัดการธุรกิจแห่งประเทศไทย (TMA) และสมาคมเครือข่ายโกลบอลคอมแพ็ก ประเทศไทย (Global Compact Network Thailand)